# Pelvicachromis pulcher

Pelvicachromis pulcher és una espècie de peix de la família dels cíclids i de l'ordre dels perciformes.

## Morfologia

En estat salvatge, el mascle pot créixer fins als 12,5 centímetres i pesar 9,5 grams. Les femelles són més petites amb un cos més arrodonit, poden arribar a fer els 8,1 centímetres i pesar 9,4 grams. Els dos sexes tenen una franja longitudinal fosca que va de l'aleta caudal fins a la boca. A més a més, presenten l'abdomen vermellós, la intensitat del qual canvia durant el festeig i la reproducció. Les aletes dorsal i caudal poden tenir taques d'anells d'or oculars o ocels. Els mascles presenten polimorfismes quant al seu color depenent de localitat de cada població. Els joves no presenten cap dimorfisme sexual fins als 6 mesos d'edat.

## Distribució geogràfica i hàbitat

És natiu del sud de Nigeria i àrees costaneres de Camerun, on es troba en aigües calentes (24-26 °C), més aviat àcides (pH: 5.6-6.2) i toves. A més a més, es poden trobar poblacions de P. pulcher fora de la seva distribució original com per exemple a Hawaii, introduïdes artificialment a causa del comerç en el món de l'aquariofília.
Aquesta espècie viu tant en aigües lentes com ràpides, encara que només se'l trobarà en aquelles zones on trobi una densa vegetació disponible. Altres espècies que comparteixen l'hàbitat amb el P. pulcher inclouen altres espècies de Pelvicachromis (Pelvicachromis taeniatus), d'espècies de cíclids (Chromidotilapia guntheri, Hemichromis cristatus and H. fasciatus, Tilapia mariae and T. zilli) juntament amb espècies com la Brycinus longipinnis i altres del gènere Aphyosemion.
Entre els seus depredadors podem trobar els següents: el Hepsetus odoe, el Hydrocynus forskahlii, i la perca del Nil (Lates niloticus).
En el seu hàbitat natural, el P. pulcher se l'ha observat amagant-se en coves excavades sota les plantes i defensant-les, ja que les utilitzen per reproduir-se. Tot i això, no tots els P. pulcher són territorials i molts viuen en grans grups no reproductors.

## Referències

* ↑ C. S. Nwadiaro «The distribution and food habits of the dwarf African cichlid, Pelvicachromis pulcher in the River Sombreiro, Nigeria». Hydrobiologia, 121, 2, 1985, pàg. 157–164. DOI: 10.1007/BF00008719.
* ↑ Walter Heiligenberg «Colour polymorphism in the males of an African cichlid fish». Journal of Zoology, 146, 1, 1965, pàg. 169–174. DOI: 10.1111/j.1469-7998.1965.tb05202.x.
* ↑ Elizabeth Martin & Michael Taborsky «Alternative male mating tactics in a cichlid, Pelvicachromis pulcher: a comparison of reproductive effort and success». Behavioral Ecology and Sociobiology, 41, 5, 1997, pàg. 311–319. DOI: 10.1007/s002650050391.
* ↑ M. N. Yamamoto. Occurrence, distribution and abundance of accidentally introduced freshwater aquatic organisms in Hawaii. State of Hawaii, Federal Aid in Sportfish Restoration, Dingell-Johnson JOR, 1992 (Freshwater Fisheries Research and Surveys, Project No. F-14-R-16).
* ↑ S. Sjölander «Feldbeobachtungen an einigen westafrikanischen Cichliden» (en alemany). Aquarien Terrarien. Monatsschrift für Ornithologie und Vivarienkunde, 19, 1972, pàg. 42–45.

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). TFH Publications, 1993. ISBN 9780866224222.
* Boulenger, G. A. 1901. On the fishes collected by Dr. W. J. Ansorge in the Niger Delta. Proceedings of the Zoological Society of London. 1901, v. 1 (pt 1): 4-10, Pls. 2-4.
* Goldstein, Robert J. Cichlids of the World (en anglès). Neptune City, NJ: TFH Publications, 1988. ISBN 9780866228930.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Poll, M. & J.P. Gosse 1995: Genera des poissons d'eau douce de l'Afrique. Mémoire de la Classe des Sciences. Académie royale de Belgique. 9: 1-324.
* Römer U.: Cichliden Atlas, Bd. 1. Melle. 1311 p. Any 1998.
* Teugels, G.G. i D.F.E. Thys van den Audenaerde, 1992. Cichlidae. p. 714-779. A: C. Levêque, D. Paugy i G.G. Teugels (eds.) Faune des poissons d'eaux douces et saumâtres d'Afrique de l'Ouest. Volum 2. Coll. Faune Tropicale núm 28. Musée Royal de l'Afrique Centrale, Tervuren, Flandes i O.R.S.T.O.M., París, 902 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.